CELEX: 32007R0372
Language: sk
Date: 2007-04-02 00:00:00
Title: Nariadenie Komisie (ES) č. 372/2007 z  2. apríla 2007 , ktorým sa ustanovujú prechodné migračné limity plastifikátorov v tesneniach vrchnákov určených na styk s potravinami (Text s významom pre EHP)

3.4.2007   
            
            
               SK
            
            
               Úradný vestník Európskej únie
            
            
               L 92/9
            
         
      NARIADENIE KOMISIE (ES) č. 372/2007
   z 2. apríla 2007,
   ktorým sa ustanovujú prechodné migračné limity plastifikátorov v tesneniach vrchnákov určených na styk s potravinami
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Európskeho parlamentu a Rady (ES) č. 1935/2004 z 27. októbra 2004 o materiáloch a predmetoch určených na styk s potravinami a o zrušení smerníc 80/590/EHS a 89/109/EHS (1), najmä na jeho článok 5 ods. 1,
   po porade s Európskym úradom pre bezpečnosť potravín (ďalej len „úrad“),
   keďže:
   
               (1)
            
            
               V roku 1999 vedecký výbor pre potraviny určil prijateľnú dennú dávku (TDI) epoxidovaného sójového oleja (ESBO) vo výške 1 mg/kg telesnej hmotnosti. Tento TDI prevedený na špecifický migračný limit (SML) potravín pre plastové materiály a predmety uvedené v smernici Komisie 2002/72/ES (2).
            
         
               (2)
            
            
               Smernica Komisie 2007/19/ES z 30. marca 2007, ktorou sa mení a dopĺňa smernica 2002/72/ES, ktorá sa týka plastových materiálov a predmetov určených na styk s potravinami (3), jasne stanovuje, že na tesnenia vrchnákov sa vzťahuje smernica 2002/72/ES. V tejto smernici sa uvádza, že členské štáty musia prijať opatrenia do 1. apríla 2008, ktorými sa umožní voľný obeh tesnení vrchnákov, ak spĺňajú SML. Tesnenia, ktoré nie sú v súlade so SML, budú od 1. júna 2008 zakázané.
            
         
               (3)
            
            
               Zdá sa, že je potrebné regulovať umiestňovanie týchto predmetov na trh, až kým nenadobudne účinnosť smernica 2007/19/ES.
            
         
               (4)
            
            
               Na základe údajov, ktoré boli nedávno získané od členských štátov a Švajčiarska, sa potvrdila koncentrácia ESBO v tukových potravinách, ako sú omáčky a zelenina alebo ryby v oleji, ktorá dosahovala hodnotu až 1 150 mg/kg. Pri takýchto vysokých hodnotách môže byť TDI u spotrebiteľov prekročená.
            
         
               (5)
            
            
               Prevádzkovatelia podnikov nedávno preukázali záujem používať ako náhradu za ESBO iné plastifikátory, ktoré majú buď vyšší TDI, alebo migrujú v menšom rozsahu. Preto sú aj pre tieto náhrady potrebné špecifické pravidlá.
            
         
               (6)
            
            
               Právne postavenie takýchto výrobkov je v súčasnosti nejasné. Smernica 2002/72/ES sa týka materiálov a predmetov, ako aj ich častí, ktoré sú výlučne z plastových materiálov alebo sa skladajú z dvoch alebo viacerých vrstiev pozostávajúcich výlučne z plastových materiálov. Tesnenia kovových vrchnákov by prípadne bolo možné považovať za plastovú časť materiálu alebo za výrobok, na ktoré sa vzťahuje smernica 2002/72/ES, alebo za plastový povlak na kovovom podklade, na ktorý sa smernica 2002/72/ES nevzťahuje.
            
         
               (7)
            
            
               V dôsledku toho členské štáty v súčasnosti uplatňujú rozdielne pravidlá, ktoré môžu byť prekážkou obchodu.
            
         
               (8)
            
            
               Zdá sa preto, že je vhodné stanoviť prechodné SML pre skupinu určitých plastifikátorov, používaných v tesneniach vrchnákov, ktoré prichádzajú do styku s tukovými potravinami tak, aby voľný obeh týchto výrobkov nebol ohrozený, aby vrchnáky a potraviny, ktoré predstavujú závažné nebezpečenstvo, boli okamžite vylúčené z trhu a zároveň aby malo predmetné odvetvie dosť času dokončiť vývoj tesnení, ktoré sú v súlade so SML uvedenými v smernici 2002/72/ES zmenenej a doplnenej smernicou 2007/19/ES.
            
         
               (9)
            
            
               Prechodné SML by mali byť stanovené na úrovni, ktorou by sa zaručilo, že by TDI neboli prekročené so zreteľom na priemernú spotrebu týchto potravín a na stanovisko, ktoré EÚBP vydal 16. marca 2006, v ktorom sa uvádza, že pokiaľ ide o plastifikátory obsiahnuté v 90 % tukových potravín v sklených pohároch, ich hodnota má nižší obsah ako 300 mg/kg potravín.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Vrchnáky s vrstvami z plastových materiálov alebo plastovými povlakmi, ktoré v týchto vrchnákoch tvoria tesnenie a ktoré sú vytvorené z dvoch alebo viacerých vrstiev rozličných typov materiálov, sa môžu umiestniť na trhu Spoločenstva, ak sú v súlade s obmedzeniami a špecifikáciami uvedenými v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Toto nariadenie sa bude uplatňovať do 30. júna 2008.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. apríla 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. EÚ L 338, 13.11.2004, s. 4.
   
      (2)  Ú. v. ES L 220, 15.8.2002, s. 18. Smernica naposledy zmenená a doplnená smernicou 2005/79/ES (Ú. v. EÚ L 302, 19.11.2005, s. 35).
   
      (3)  Ú. v. EÚ L 91, 31.3.2007, s. 17.
   
      PRÍLOHA
      Obmedzenia a špecifikácie týkajúce sa plastifikátorov používaných v tesneniach vrchnákov
      
                  Referenčné číslo
               
               
                  Číslo CAS
               
               
                  Názov
               
               
                  Obmedzenia a/alebo špecifikácie
               
            
                  (1)
               
               
                  (2)
               
               
                  (3)
               
               
                  (4)
               
            
                  88640
               
               
                  008013-07-8
               
               
                  sójový olej epoxidovaný (ESBO)
               
               
                  Pre materiály a predmety, ktoré sú určené na styk s potravinami alebo do styku s potravinami prichádzajú, pri ktorých sa podľa smernice 85/572/EHS vyžaduje testovanie simulantu D SML(T) (1)
                      (2) = 300 mg/kg potravín alebo potravinových simulantov, alebo 50 mg/dm2 celkovej plochy vrchnáka a vzduchotesne uzavretej nádoby, ktorá prichádza do styku s potravinou.
                  Pre materiály a predmety, ktoré sú určené na styk s dojčenskou a detskou výživou alebo do styku s ňou prichádzajú, ako sa definuje v smernici Komisie 91/321/EHS o dojčenskej výžive a predmetoch podľa smernice 96/5/ES o potravinách spracovaných na báze obilnín a detskej potrave určenej pre dojčatá a malé deti SML = 30 mg/kg potravín alebo potravinového simulantu.
                  Pre materiály a predmety, ktoré sú určené na styk so všetkými ostatnými typmi potravín alebo do styku s nimi prichádzajú, SML(T) (2) = 60 mg/kg potravín alebo potravinových simulantov, alebo 10 mg/dm2 celkovej plochy vrchnáka a vzduchotesne uzavretej nádoby, ktorá prichádza do kontaktu s potravinou.
               
            
                  30401
               
               
                  —
               
               
                  acetylované mono- a diglyceridy mastných kyselín
               
               
                  Pre materiály a predmety, ktoré sú určené na styk s potravinami alebo do styku s potravinami prichádzajú, pri ktorých sa podľa smernice 85/572/EHS SML(T) (2) vyžaduje testovanie simulantu D = 300 mg/kg potravín alebo potravinových simulantov, alebo 50 mg/dm2 celkovej plochy vrchnáka a vzduchotesne uzavretej nádoby, ktorá prichádza do styku s potravinou.
                  Pre materiály a predmety, ktoré sú určené na styk so všetkými ostatnými typmi potravín alebo do styku s nimi prichádzajú, SML(T) (2) = 60 mg/kg potravín alebo potravinových simulantov, alebo 10 mg/dm2 celkovej plochy vrchnáka a vzduchotesne uzavretej nádoby, ktorá prichádza do styku s potravinou.
               
            
                  76815
               
               
                  —
               
               
                  polyester kyseliny adipovej s glycerolom alebo pentaerytritolom, estery s párnym číslom mastných kyselín C12 – C22 s nerozvetveným reťazcom
               
               
                  Pre materiály a predmety, ktoré sú určené na styk s potravinami alebo do styku s potravinami prichádzajú, pri ktorých sa podľa smernice 85/572/EHS SML(T) (2) vyžaduje testovanie simulantu D = 300 mg/kg potravín alebo potravinových simulantov, alebo 50 mg/dm2 celkovej plochy vrchnáka a vzduchotesne uzavretej nádoby, ktorá prichádza do styku s potravinou.
                  Pre materiály a predmety, ktoré sú určené na styk so všetkými ostatnými typmi potravín alebo do styku s nimi prichádzajú, SML(T) (2) = 60 mg/kg potravín alebo potravinových simulantov, alebo 10 mg/dm2 celkovej plochy vrchnáka a vzduchotesne uzavretej nádoby, ktorá prichádza do styku s potravinou.
               
            
                  93760
               
               
                  000077-90-7
               
               
                  tri-n-butyl-acetylcitrát
               
               
                  Pre materiály a predmety, ktoré sú určené na styk s potravinami alebo do styku s potravinami prichádzajú, pri ktorých sa podľa smernice 85/572/EHS SML(T) (2) vyžaduje testovanie simulantu D = 300 mg/kg potravín alebo potravinových simulantov, alebo 50 mg/dm2 celkovej plochy vrchnáka a vzduchotesne uzavretej nádoby, ktorá prichádza do styku s potravinou.
                  Pre materiály a predmety, ktoré sú určené na styk so všetkými ostatnými typmi potravín alebo do styku s nimi prichádzajú, SML(T) (2) = 60 mg/kg potravín alebo potravinových simulantov, alebo 10 mg/dm2 celkovej plochy vrchnáka a vzduchotesne uzavretej nádoby, ktorá prichádza do styku s potravinou.
               
            
                  56800
               
               
                  030899-62-8
               
               
                  glycerol monolaurát diacetát
               
               
                  Pre materiály a predmety, ktoré sú určené na styk s potravinami alebo do styku s potravinami prichádzajú, pri ktorých sa podľa smernice 85/572/EHS SML(T) (2) vyžaduje testovanie simulantu D = 300 mg/kg potravín alebo potravinových simulantov, alebo 50 mg/dm2 celkovej plochy vrchnáka a vzduchotesne uzavretej nádoby, ktorá prichádza do styku s potravinou.
                  Pre materiály a predmety, ktoré sú určené na styk so všetkými ostatnými typmi potravín alebo do styku s nimi prichádzajú, SML(T) (2) = 60 mg/kg potravín alebo potravinových simulantov, alebo 10 mg/dm2 celkovej plochy vrchnáka a vzduchotesne uzavretej nádoby, ktorá prichádza do styku s potravinou.
               
            
                  30340
               
               
                  330198-91-9
               
               
                  kyselina 12-(acetoxy)stearová, 2,3-bis(acetoxy)propyl-ester
               
               
                  Pre materiály a predmety, ktoré sú určené na styk s potravinami alebo do styku s potravinami prichádzajú, pri ktorých sa podľa smernice 85/572/EHS SML(T) (2) vyžaduje testovanie simulantu D = 300 mg/kg potravín alebo potravinových simulantov, alebo 50 mg/dm2 celkovej plochy vrchnáka a vzduchotesne uzavretej nádoby, ktorá prichádza do styku s potravinou.
                  Pre materiály a predmety, ktoré sú určené na styk so všetkými ostatnými typmi potravín alebo do styku s nimi prichádzajú, SML(T) (2) = 60 mg/kg potravín alebo potravinových simulantov, alebo 10 mg/dm2 celkovej plochy vrchnáka a vzduchotesne uzavretej nádoby, ktorá prichádza do styku s potravinou.
               
            
                  76866
               
               
                  —
               
               
                  polyestery propán 1,2-diolu a(alebo) 1,3- a (alebo) 1,4-butándiolu a(alebo) polypropylénglykol s kyselinou adipovou, tiež ukončené skupinami odvodenými od octovej kyseliny alebo mastných kyselín C12 – C18 alebo oktán-1-olu alebo dekan-1-olu
               
               
                  SML = 30 mg/kg potravín alebo potravinových simulantov alebo 5 mg/dm2 celkovej plochy vrchnáka a vzduchotesne uzavretej nádoby.
               
            
         (1)  „SML“ znamená špecifický migračný limit.
      
         (2)  SML(T) v tomto špecifickom prípade znamená, že obmedzenie sa neprekročí súčtom migračných úrovní látok uvedených pod ref. č.: 88640, 30401, 76815, 93760, 56800 a 30340.